钦定古今图书集成/理学汇编/学行典/第193卷 > 沈嗣昌
## 钦定古今图书集成/理学汇编/学行典/第193卷 > 沈嗣昌

按《嘉兴府志》：“沈嗣昌，字寿康，元季居丰山之南。性至
孝，早丧母，事父曲尽心力。时南北骚动，岁复大饥，嗣
昌出告入面不露忧色，惟恐失父懽心。父没，勺水不
入口者三日。庐墓六年。南行台尝论荐其孝，与之官，
不就。洪武元年秋卒。又三年正月，邑令王文造其庐，
请旌之。至今相传为‘孝隐村’。”